10/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio de información pública do proyecto de restauración dun noiro do camiño de servizo paralelo á canle de derivación do Salto de Gomil, no río Mandeo, concello de Aranga, A Coruña (Exp. AC/73/98)

Anuncio de sometemento a información pública do proyecto de restauración do noiro comprendido entre os PKs 1+540 e 1+605 do camiño de servizo paralelo á canle de derivación do Salto de Gomil, no río Mandeo, concello de Aranga, A Coruña (Exp. AC/73/98) Con data 09/05/2018 Augas de Galicia resolveu autorizar uns traballos de contención para asegurar a estabilidade do vieiro de servizo e da canle de derivación integrantes do Salto de Gomil, solicitándose no condicionado da dita autorización a presentación dun proxecto de restauración ambiental dun treito do noiro integrante do dito vieiro. En cumprimento do condicionado da antedita resolución, o 18/06/2018 a empresa promotora do aproveitamento presentou en Augas de Galicia o documento titulado “Proyecto de restauración. Estabilización del tramo PKs 1+540 e 1+605 del camino de servicio paralelo al canal de derivación. Proyecto de restauración. Junio, 2018” solicitando autorización para a súa realización. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a dita documentación presentada co fin de realizar unha serie de actuacións cuxos obxectivos principais son: – Integración paisaxística da zona de actuación e as súas inmediacións na contorna afectada polas actuacións de estabilización. – Recuperación, rexeneración, restauración e acondicionamento da superficie do noiro afectado polo derrube accidental na ladeira esquerda do río Mandeo. – Estabilización e minimización da erosión nos noiros afectados – Protección efectiva do curso do río Mandeo, situado ladeira abaixo do tramo afectado. – Rexeneración da vexetación autóctona. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días, que comezará a computarse a partir da data de publicación do presente anuncio no Boletín Oficial da provincia da Coruña. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Aranga. Para os expresados efectos, estará dispoñible unha copia da solicitude de autorización así como da documentación técnica achegada polo peticionario, para que poidan ser examinadas nas dependencias administrativas de Augas de Galicia, sitas na rúa Tomiño, n.º 16, baixo, 15703, Santiago de Compostela, así como nas dependencias do Concello de Aranga (Praza Mestre Mosquera 1, 15317 Ponte Aranga (Aranga), A Coruña), e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, 22 de marzo de 2019. O subdirector xeral de xestión do Dominio Público Hidráulico Yanko Villaron Tandian